קורמורן אפריקאי

קורמורן אפריקאי או קורמורן לבן-חזה (שם מדעי: Phalacrocorax lucidus) הוא מין של עוף ימי ממשפחת הקורמורניים החי לאורך אפריקה שמדרום לסהרה כשלעיתים הוא נודד צפונה יותר. מין זה נצפה חולף בישראל לעיתים רחוקות. במקור נחשב לתת-מין של קורמורן גדול, אך הופרד. הוא הוגדר לראשונה ב-1823 בידי החוקר הגרמני מרטין ליכטנשטיין .

מאפיינים 
הקורמורן מגיע לאורך 80 עד 100 סנטימטרים והוא בעל נוצות כהות עם חזה וצוואר בהירים כשמו השני, כנפיים חומות כהות ומקור אפור דק בעל שק צהוב תחתיו. העיניים שלו ירוקות והרגליים שחורות. כמו רוב הקורמורנים הוא מעופף איטי יחסית אך שחיין וצוללן מומחה המשתמש ברגליים והזנב כדי לחתור מתחת למים.

הוא מצוי בטבע בחופי ימים, אגמים ונהרות מאיי כף ורדה וגינאה ביסאו ומאנגולה עד מוזמביק כשמדרים עד כף התקווה הטובה. אוכלוסיות מסוימות נפוצות בימת צ'אד בניגריה, סביב חופי ים סוף בסודאן ודרומה לאורך מזרח אפריקה.

הוא צוללן הניזון בעיקר מדגים ויצורי מים דומים במים מתוקים ומים מלוחים והוא מתרבה לעיתים במושבות עם קורמורנים אחרים או נחשונים.

מין נפוץ מאוד ואינו בסכנת הכחדה.

קישורים חיצוניים

בעלי חיים שתוארו ב-1823
טקסונים שתוארו בידי מרטין ליכטנשטיין
קורמורניים
הרפובליקה הדמוקרטית של קונגו: עופות
נמיביה: עופות
פאונת מים מתוקים במרכז אפריקה
פאונת מים מתוקים באפריקה הדרומית